Kanadski stand-up komičar Daniel-Ryan Spaulding odgovorio je homofobima, koji su se na internetu predstavljali kao Dalmatinci, još jednim smiješnim videom

Nakon lavine homofobnih komentara na njegov YouTube video Kako biti gej na hrvatskom, kanadski komičar Daniel-Ryan Spaulding odgovorio je na najbolji mogući način - novim videom.

Kanađanin, koji je već nekoliko puta bio u Hrvatskoj, snimio je novi video za homofobne Dalmatince jer su se brojni hejteri na YouTube kanalu identificirali kao stanovnici Dalmacije.

Od tih Dalmatinaca su na Spauldingin račun dolazile brojne prijetnje i uvrede, od kojih je Daniel brojne izbrisao. Međutim, na zadrtost i mržnju odgovorio je na najbolji mogući način - humorom.